Jou matriekuitslae in die palm van jou hand! | Maroela Media
Ons weet die eindeksamen kan ŉ groot knop op die maag veroorsaak en met bykomende bekommernisse oor wat volgende jaar gaan gebeur en die onbekende wêreld wat wag, het ons ook hiervoor voorsiening gemaak: Maroela Media het met verskeie kenners gesels en die app bied hope raad en video’s om die senuwees bietjie te kalmeer en matrieks te help om te fokus op dit wat saak maak.
As jy bekommerd is oor jou toekoms, nie mooi weet hoe om rustig te raak en te fokus op jou akademie nie, sukkel om op te som of sommer net nie weet waar om te begin met jou leerwerk nie, is “Maroela Matrieks” ook jou antwoord!
Jy kan al die lees- en kykstof op die app op sosiale media deel en jy kan dus sommer ook jou vriende, wat dieselfde uitdagings as jy beleef, daardeur bemoedig.
Jou ouma en tannie wat dalk ver bly en ook gretig is om jou uitslae te sien, kan boonop ook die “Maroela Matrieks”-app aflaai. Hulle sal dan ook jou punte kan sien sodra die uitslae bekend gemaak word. (Onthou om jou eksamennommer met hulle te deel sodat hulle maklik jou uitslae kan opsoek!)
Maroela Matrieks is beskikbaar vir Android- en iOS-slimfone. Laai die app nou af, dis die eerste stap ter voorbereiding vir jou groot eksamen!
Ag maar dit was lekker om te wag vir die koerant, n paar biertjies te vat en te wag